बृहत्संहिता/अध्यायः ९७
९७ नक्षत्रकर्मगुणाध्यायः ।।
 शिखिगुणरसैन्द्रियानलशशिविषयगुणऋतुपञ्चवसुपक्षाः ।	
 विषयएकचन्द्रभूतार्णवाग्निरुद्राश्विवसुदहनाः ।।	९७.०१ ।। 
 भूतशतपक्षवसवो द्वात्रिंशच्चैति तारकामानम् ।	
 क्रमशो +अश्विन्यादीनां कालस्ताराप्रमाणेन ।।	९७.०२ ।। 
 नक्षत्रजं उद्वाहे फलं अब्दैस्तारकामितैः सदसत् ।	
 दिवसैर्ज्वरस्य नाशो व्याधेरन्यस्य वा वाच्यः ।।	९७.०३ ।। 
 अश्वियमदहनकमलजशशिशूलभृददितिजीवफणिपितरः ।	
 योन्यर्यमदिनकृत्त्वष्टृपवनशक्राग्निमित्राश्च ।।	९७.०४ ।। 
 शक्रो निरृतिस्तोयं विश्वे ब्रह्मा हरिर्वसुर्वरुणः ।	
 अजपादो +अहिर्बुध्न्यः पूषा चेतीश्वरा भानाम् ।।	९७.०५ ।। 
 त्रीण्युत्तराणि तेभ्यो रोहिण्यश्च ध्रुवाणि तैः कुर्यात् ।	
 अभिषेकशान्तितरुनगरधर्मबीजध्रुवऽरम्भान् ।।	९७.०६ ।। 
 मूलशिवशक्रभुजगाधिपानि तीक्ष्णानि तेषु सिद्ध्यन्ति ।	
 अभिघातमन्त्रवेतालबन्धवधभेदसंबन्धाः ।।	९७.०७ ।। 
 उग्राणि पूर्वभरणीपित्र्याण्युत्सादनाशशाठ्येषु ।	
 योज्यानि बन्धविषदहनशस्त्रघातऽदिषु च सिद्ध्यै ।।	९७.०८ ।। 
 लघु हस्ताश्विनपुष्याः पण्यरतिज्ञानभूषणकलासु ।	
 शिल्पाउषधयानऽदिषु सिद्धिकराणि प्रदिष्टानि ।।	९७.०९ ।। 
 मृदुवर्गो[क्.मृदुवर्गस्त्व्] +अनूराधाचित्रापौष्णाइन्दवानि मित्रार्थे ।	
 सुरतविधिवस्त्रभूषणमङ्गलगीतेषु च हितानि ।।	९७.१० ।। 
 हौतभुजं सविशाखं मृदुतीक्ष्णं तद्विमिश्रफलकारि ।	
 श्रवणत्रयं आदित्यऽनिले च चरकर्मणि हितानि ।।	९७.११ ।। 
हस्तत्रयं मृगशिरः श्रवणत्रयं[क्.श्रवनात्त्रयं] च	
पूषाश्विशक्रगुरुभानि पुनर्वसुश्च ।	
क्षौरे तु कर्मणि हितान्युदये क्षणे वा	
युक्तानि चौडुपतिना शुभतारया च ।।	९७.१२ ।। 
न स्नातमात्रगमनौन्मुख[क्.उत्सुक]भूषितानाम्	
अभ्यक्तभुक्तरणकालनिरासनानाम् ।	
सन्ध्या*निशाशनिकुजार्कतिथौ[क्.निशोः कुजयमार्कदिने] च रिक्ते	
क्षौरं हितं न नवमे +अह्नि न चापि विष्ट्याम् ।।	९७.१३ ।। 
 नृपाज्ञया ब्राह्मणसम्मते च विवाहकाले मृतसूतके च ।	
 बद्धस्य मोक्षे क्रतुदीक्षणासु सर्वेषु शस्तं क्षुरकर्म भेषु ।।	९७.१४ ।। 
	[क्.ओने वेर्से इन्सेर्तेद् ।।
 हस्तो मूलं श्रवणा पुनर्वसुर्मृगशिरस्तथा पुष्यः ।	
 पुंसञ्ज्ञितेषु कार्येष्वेतानि शुभानि धिष्ण्यानि ।।]	क्.९८ ।। 
 सावित्रपौष्णानिलमैत्रतिष्यत्वाष्ट्रे तथा चौडुगणाधिपऋक्षे ।	
 संस्कारदीक्षाव्रतमेखलादि कुर्याद्गुरौ शुक्रबुधैन्दुयुक्ते ।।	९७.१५ ।। 
	[क्.ओने वेर्से इन्सेर्तेद् ।।
 लाभे तृतीये च शुभैः समेते पापैर्विहीने शुभराशिलग्ने ।	
 वेध्यौ तु कर्णौ त्रिदशेज्यलग्ने तिष्येन्दुचित्राहरिरेवतीषु ।।]	क्.९८ ।। 
शुद्धैर्द्वादशकेन्द्रनैधनगृहैः पापैस्त्रिषष्ठायगैर्	
लग्ने केन्द्रगते +अथ वा सुरगुरौ दैत्यैन्द्रपूज्ये +अपि वा ।	
सर्वऽरम्भफलप्रसिद्धिरुदये राशौ च कर्तुः शुभे	
सग्राम्यस्थिरभौदये च भवनं कार्यं प्रवेशो +अपि वा ।।	९७.१६ ।।